b'\n_START_ARTICLE_\nTrije dnevi Drekca Pekca in Pukca Smukca\n_START_PARAGRAPH_\nTrije dnevi Drekca pekca in Pukca smukca je prva izmed petih knjig Dima Zupana, ki govorijo o dogodiv\xc5\xa1\xc4\x8dinah naslovnih junakov.\n_START_SECTION_\nInterpretacija besedila\n_START_PARAGRAPH_\nMestni otroci se zbirajo na Becirku. Tam fantje igrajo nogomet, dekleta se igrajo svoje igre. Pri njihovi igri pa sta edina tema to\xc4\x8dka debeli Tona in maneken Jo\xc5\xbee, ki \xc5\xbeivita v stari hi\xc5\xa1i na robu Becirka in ne preneseta hrupa otrok. Poleg Becirka se nahaja tudi me\xc5\xbenarjev vrt, ki so ga otroci poimenovali Na\xc5\xa1 vrt. Tja so se na skrivaj hodili sladkati s sadjem in zelenjavo, ki jo vzgojil me\xc5\xbenar. Najve\xc4\x8dkrat sta ga seveda obiskala Pukec Smukec in Drekec Pekec. Drekec Pekec in Pukec Smukec pa vseeno nista delala le\xc2\xa0\xc2\xbbtraparij\xc2\xab. Zelo rada sta zahajala na Dolgi travnik, ki je bil v lasti njunega Prijatelja. Pomagala sta mu pri spravilu sena, \xc5\xa1e raje pa sta ga poslu\xc5\xa1ala, ko jima je s pipo v ustih razlagal o skrivnostih \xc5\xbeivljenja.'